ԾԱՂԿԱՁՈՐ ՀԱՄԱՅՆՔԻ ՂԵԿԱՎԱՐ ՆԱՐԵԿ ՀԱՐՈՒԹՅՈՒՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՎԵՐՋԻՆ ԶԱՆԳԻ ՄԻՋՈՑԱՌՄԱՆ ԿԱՊԱԿՑՈՒԹՅԱՄԲ

Սիրելի՛ շրջանավարտներ,

հարգելի՛ ուսուցիչներ և ծնողներ,

Ջերմորեն շնորհավորում եմ ձեզ մի ամբողջ շրջափուլի ավարտի և նոր կյանքի մեկնարկի՝ Վերջին զանգի կապակցությամբ։

Դպրոցը յուրաքանչյուրիս գիտելիքների պահոցն է, արժեքների դարբնոցը և առաջին հաղթանակների բույնը, որտեղ ձևավորվել ենք որպես արժանի քաղաքացի և մարդ։

Սիրելի՛ ուսուցիչներ,

Շնորհակալություն եմ հայտնում ձեզ՝ ձեր հետևողական ու նվիրական աշխատանքի համար, որի շնորհիվ աշակերտները ձևավորվել են որպես գիտելիքներով զինված, արժեհամակարգ ունեցող և կայացած անհատներ։ Դուք եղել եք այն լույսը, որ ուղղություն է տվել նրանց քայլերին, և այն ուժը, որ օգնել է հաղթահարել դժվարությունները։

Սիրելի՛ ծնողներ,

Շնորհավորում եմ ձեզ այս կարևոր օրվա առթիվ։ Ձեր հավատը, սերը և մշտական աջակցությունը անփոխարինելի են եղել այս ճանապարհին։ Թող ձեր բոլոր սպասումները և երազանքները ձեր զավակների հետ կապված, իրականանան՝ ուրախություն ու հպարտություն պարգևելով ձեզ։

Սիրելի՛ շրջանավարտներ,

Դպրոցական տարիները յուրաքանչյուրի կյանքի կարևորագույն փուլերից են, երբ ձևավորվում է մարդը՝ որպես անհատ, որպես քաղաքացի։ Դպրոցն այն միջավայրն է, որտեղ դուք ձեռք եք բերել ոչ միայն գիտելիք, այլև արժեքներ, որոնք շարունակելու են ուղեկցել ձեզ ողջ կյանքի ընթացքում։

Թող ձեր առաջ բացված ճանապարհը լինի հույսի, վճռականության ու արժանի հաղթանակներով լցված։ Հավատացե՛ք ինքներդ ձեզ, շա՛տ սիրեք մեր Հայրենիքը, ամեն վայրկյան գնահատե՛ք պետականություն ունենալու երջանկությունը և ջանք ու եռանդ մի՛ խնայեք մեր հայրենիքի վաղվա օրն ավելի ապահով ու լուսավոր դարձնելու համար և երբեք մի՛ դադարեք երազելուց։

Բարի երթ և հաջողություն ձեզ՝ ձեր մեծ կյանքի ճանապարհին։

Շնորհավո՛ր Վերջին զանգ։